Diari Oficial de la Generalitat Valenciana


Sumari del DOGV 6911, del 27-11-2012 (2012/10371)

RESOLUCIÓ de 19 de novembre de 2012, de la Direcció General d'Universitat, Estudis Superiors i Ciència, per la qual s'adjudiquen i deneguen beques per a la realització d'estudis universitaris durant el curs acadèmic 2011-2012 a les universitats de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6911

Data del DOGV
:   27-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10290


Data del document
:   19-11-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de novembre de 2012, de la Direcció General d'Universitat, Estudis Superiors i Ciència, per la qual s'adjudiquen i deneguen beques per a la realització d'estudis universitaris durant el curs acadèmic 2011-2012 a les universitats de la Comunitat Valenciana. [2012/10427]
Atés el que disposa la base 26a.2, de l'Orde 8/2011, de 3 d'agost, de la Conselleria d'Educació, Formació i Ocupació (DOCV 6603, 07.09.2011), per la qual es convoquen beques per a la realització d'estudis universitaris durant el curs acadèmic 2011-2012 a les universitats de la Comunitat Valenciana.
Vistes les propostes de les comissions de selecció i examinades les al·legacions presentades, per delegació de la consellera d'Educació, Formació i Ocupació, resolc:
Primer
Concedir la beca per a la realització d'estudis universitaris durant el curs acadèmic 2011-2012 en les universitats de la Comunitat Valenciana als sol·licitants que complixen amb els requisits establits en l'orde de convocatòria i que figuren en l'annex d'esta resolució.
Segon
Denegar la beca als sol·licitants no indicats a l'annex d'esta resolució, que no complixen amb algun o alguns dels requisits establits en l'orde de convocatòria i que s'especifiquen en les llistes definitives que s'exposaran a l'apartat «Ajudes i Beques» de la pàgina web de la Conselleria d'Educació, Formació i Ocupació, , i als taulers d'anuncis dels rectorats de les universitats de la Comunitat Valenciana d'acord amb el que disposa la base 26a.2, abans esmentada.
Tercer
Lliurar a cada universitat pública de la Comunitat Valenciana l'import de les taxes per serveis acadèmics universitaris no satisfets pels alumnes beneficiaris de la beca, a l'efecte que en facen la compensació, d'acord amb el que establix la base 27a de la convocatòria aprovada per l'Orde de 8/2011, de 3 d'agost, en la quantia següent:
Universitat de València 646.301,45 euros
Universitat Politècnica de València 339.869,79 euros
Universitat d'Alacant 475.539,71 euros
Universitat Jaume I de Castelló 230.256,23 euros
Universitat Miguel Hernández d'Elx 215.135,13 euros
Quart
Abonar a cada universitat privada de la Comunitat Valenciana l'import de les beques, en concepte de gastos de matrícula, dels alumnes beneficiaris de les ajudes convocades per l'Orde 8/2011, de 3 d'agost, d'acord amb el que establix la base 28a.1 de la mencionada orde, en la quantia següent:
Universitat Cardenal Herrera-CEU 35.872,75 euros
Universitat Catòlica de València
Sant Vicent Màrtir 198.091,76 euros
Universitat Internacional Valenciana 3.933,18 euros
Les universitats privades de la Comunitat Valenciana transferiran als alumnes beneficiaris de la beca la quantia determinada en l'annex de la present resolució, d'acord amb el que establix la base 28a.2 de la convocatòria aprovada per l'Orde 8/2011, de 3 d'agost.
Quint
Estes ajudes s'adjudiquen a càrrec de la aplicació pressupostària 40.43.96.115.03.5, línia de subvenció T1313000, del pressupost de la Generalitat per a l'any 2012, per un import global de 2.145.000 euros.
Sext
Esta resolució produirà efectes des del moment de la seua firma.
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà recórrer potestativament en reposició o bé plantejar directament el recurs contenciós administratiu, en els terminis i davant els òrgans que s'indiquen tot seguit:
a) El recurs de reposició s'haurà d'interposar davant la consellera d'Educació, Formació i Ocupació, en el termini d'un mes comptador des de l'endemà de la publicació en el Diari Oficial de la Comunitat Valenciana.
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Diari Oficial de la Comunitat Valenciana.
València, 19 de novembre de 2012.- El director general d'Universitat, Estudis Superiors i Ciència: José Miguel Saval Pérez.